**Noiembrie**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noi suntem toamna din toamnă,

Nostalgii la plâns ne-ndeamnă,

Norii plumburii ne-apasă,

Noi sunt lacrimile-n casă…

Ieri am fost mai veseli parcă,

Iedera din piatră seacă

Ieșea la lumina zilei

Iezuită anarhiei…

Multe semne de-ntrebare

Merg prin gânduri pe cărare,

Meditând la vântul trist,

Mâncând pâinea de artist.

Bride, picături de ploaie,

Briliante-n crengi le taie

Briciul… vântul mânios,

Briza-i doar un vis frumos!

Erodate-n ploi mărunte,

Enigmatice și slute

Ecuații printre frunze

Emulează stări confuze!